**Հաշվետվություն**

**ՀՀ Տավուշի մարզի և Գերմանիայի Դաշնության Ռեգենի տարածաշրջանի համագործակցության վերաբերյալ**

Հայաստանի Տավուշի մարզի ու Գերմանիայի Ռեգենի տարածաշրջանի միջև համագործակցությունը սկսել է ձևավորվել դեռևս 2009 թվականին: Այնուհետ, Գերմանիայի միջազգային համագործակցության ընկերության/ GIZ, „Համայնքների զարգացում Հարավային Կովկասում“ ծրագրի „Քաղաքների ցանց Հարավային Կովկասում“ նախաձեռնության շրջանակում նոր շունչ տրվեց այս համագործակցությանը և, 2012 թվականի հունիսի 7-ին որոշակի դադարից հետո տեղի ունեցավ հանդիպում Տավուշի փոխմարզպետի ու համայնքապետերի մասնակցությամբ:

Այս հանդիպման արդյունքում ձևավորվեց հետագա աշխատանքների ոլորտը, մասնակվորապես „**միջհամայնքային համագործակցությունը**“ ընտրվեց որպես ընդհանրական թեմա, որի ներքո 3 թեմաներ դարձան հատկապես կարևոր` **տուրիզմի զարգացում, աղբահանություն,** և **կրթություն/ որակավորում:**

Այս ոլորտներին առավել մանրամասն ծանոթանալու և ծրագրեր մշակելու նպատակով իրականացվել են ուսումնական այցեր Գերմանիա և բազմաթիվ հանդիպումներ Հայաստանում, որոնց թվում`

* Հանդիպումներ Գերմանիայի Դաշնության փոխդեսպանի հետ
* Հանդիպումներ Տարածքային կառավարման և արտակարգ իրավիճակների առաջին փոխնախարար Վաչե Տերտերյանի հետ
* Հանդիպումներ Տավուշի համայնքապետերի հետ
* Վերլուծական աշխատանքներ յուրաքանչյուր տարածաշրջանի համար` Իջևան, Դիլիջան, Նոյեմբերյան և Բերդ, որոնք ներկայացվել են աշխատանքային հանդիպումների ժամանակ
* Խորհրդատվական այցեր Գերմանիայի գործընկերների կողմից
* Գերմանացի ուսանողների և նրանց դասախոսի այցը և մասնակցությունը երկօրյա աշխատանքային հանդիպումներին Տավուշում
* Ուսանողներից մեկի մագիստրական թեզի թեմայի, այն է`“Տավուշ-ՌեգենՇ համագործակցություն, ներկայացում Տավուշի մարզային և համայնքային ներկայացուցիչներին
* Ուսումնական այցեր Գերմանիա` տուրիզմի, աղբահանության, մեծահասակների կրթության թեմաներով:

Տավուշ-Ռեգեն համագործակցության կարևորագույն ձեռքբերումն է 2013 թվականին այս համագործակցության շրջանակում հիմնված „Տավուշի մարզի տուրիզմի զարգացման գործակալություն“ ՀԿ-ը:

Վերոհիշյալ վերլուծությունների և փոխադարձ այցելությունների հիման վրա ձեռք բերված տեղեկությունների հիման վրա մարզպետարանի նախաձեռնությամբ ստեղծված ՀԿ-ը Գերմանիայի Միջազգային համագործակցության ընկերությանը (GIZ) ներկայացրեց 2015թ. գործողությունների և միջոցառումների ծրագիր, որի համար GIZ-ի կողմից ստացավ 10000 եվրոյի չափով դրամաշնորհ:

2015թ. ընթացքում ՀԿ-ը դրամաշնորհի շրագրի շրջանակում նախատեսել է իրականացնել հետևյալ գործողությունները`

* Ստեղծել Տավուշի մարզն տուրիստական տեսանկյունից ամբողջությամբ ներկայացնող ամբողջական եռալեզու ինտերնետային կայք
* Ձևավորել տուրիզմի և շրջակա միջավայրի պահպանության ոլորտում առկա բոլոր դերակատարների միասնական ցանց
* Կազմակերպել միջոցառումներ և վերապատրաստումներ ԵՊՀ-ի Իջևանի մասնաճյուղի տուրիզմի ֆակուլտետի ուսանողների հետ` այդ թվում նաև ֆակուլտատիվ դասախոսությունների շարք
* Ձևավորել աշխատանքայի խումբ, որը այս տարվա ընթացքում կիրականացնի տարբեր միջոցառումներ` ուղղված տուրիստական նպատակակետերի ցուցանակների մշակմանը, դրանց պատրաստմանը և տեղադրմանը
* Իրականացնել մաքրման ակցիաներ Տավուշի մարզի կարևոր տուրիստական կետերում
* Պարբերաբար կազմակերպել աշխատանքային հանդիպումներ տուրիզմի հետ առնչվող ենթակառուցվածքների ներկայացուցիչների հետ:

Տավուշ-Ռեգեն համագործակցությունը անշուշտ ունի իր դրական արդյունքները և, ուստի, աշխատանքները շարունակվում են: